ეშლი ბაიდენი

ეშლი ბლეიზერ ბაიდენი (; დ. 8 ივნისი, 1981) — ამერიკელი სოციალური მუშაკი, აქტივისტი, ფილანტროპი და მოდის დიზაინერი. მისი მშობლები არიან აშშ-ს პრეზიდენტი ჯო ბაიდენი და პირველი ლედი ჯილ ბაიდენი. მუშაობდა დელავერის იუსტიციის ცენტრის აღმასრულებელ დირექტორად 2014 წლიდან 2019 წლამდე. ცენტრში ადმინისტრაციულ თანამდებობამდე  მუშაობდა დელავერის სერვისების დეპარტამენტში ბავშვებისთვის, ახალგაზრდებისთვის და მათი ოჯახებისთვის. ბაიდენმა დააარსა მოდის კომპანია Livelihood, რომელიც თანამშრომლობს ონლაინ საცალო ვაჭრობასთან Gilt Groupe-თან.

 ადრეული ცხოვრება და განათლება 
მარჯვნივ|მინი| ბაიდენი ბავშვობაში, 1980-იანი წლები
ეშლი ბლეზერ ბაიდენი დაიბადა 1981 წლის 8 ივნისს ვილმინგტონში, დელავერის შტატში.   მისი მამა, ჯო ბაიდენი არის შეერთებული შტატების პრეზიდენტი, რომელიც მანამდე ვიცე-პრეზიდენტი იყო. ეშლი ჯილ და ბაიდენის ერთადერთი შვილია. მამის პირველი ქორწინებიდან ნეილა ჰანტერ ბაიდენთან, მას ჰყავს ორი ნახევარძმა, ჰანტერ ბაიდენი და ბო ბაიდენი, და ასევე ნახევარდა, ნაომი ბაიდენი.   არის ედვარდ ფრენსის ბლევიტის შვილიშვილი. მამის მხრიდან არის ინგლისური, ფრანგული და ირლანდიური წარმოშობის, ხოლო დედის მხრიდან ინგლისური, შოტლანდიური და სიცილიური წარმოშობისაა.   

ბაიდენი აღიზარდა კათოლიკური სარწმუნოებით და მოინათლა წმინდა ჯოზეფ ბრენდივაინზე გრინვილში, დელავერში.   ბავშვობაში მამამისი მსახურობდა შეერთებული შტატების სენატორად, ხოლო დედამისი აღმზრდელად მუშაობდა.  
მარცხნივ|მინი|240x240პქ| ენდა კენი, ეშლი ბაიდენი, ჯო ბაიდენი და ფიონუალა კენი Farmleigh-ში 2016 წელს.
ბაიდენი დადიოდა Wilmington Friends School-ში, რომელიც კერძო სკოლაა და მართავენ კვაკერები, სკოლა ვილმინგტონში მდებარეობს.  ბაიდენმა დაამთავრა Archmere Academy, კერძო კათოლიკური სკოლა, 1999 წელს. არჩმერში ყოფნისას ის ლაკროსისა და ბალახის ჰოკეის გუნდების წევრი იყო.  როდესაც ბაიდენი დაწყებით სკოლაში სწავლობდა, მან აღმოაჩინა, რომ კოსმეტიკური კომპანია Bonne Bell-მა თავისი პროდუქტები ცხოველებზე გამოსცადა. მან წერილი კომპანიას მისწერა, სადაც სთხოვდა, რომ ცხოველებთან დაკავშირებით ეს მიდგომა შეეცვალათ და კოსმეტიკა მათზე აღარ გამოეცადათ.  მოგვიანებით იგი ჩაერთო დელფინების დაცვაში, შთააგონა მამამისს ემუშავა კონგრესმენ ბარბარა ბოქსერთან, რათა მიეღო 1990 წლის დელფინების დაცვის შესახებ მომხმარებელთა ინფორმაციის აქტი. "Ashley Biden Takes On The World". August 22, 2018. ბაიდენი შეერთებული შტატების კონგრესის წევრების წინაშე წარსდგა კანონმდებლობის ლობირების მიზნით. 

ბაიდენმა ტულანის უნივერსიტეტიდან მიიღო ხელოვნების ბაკალავრის ხარისხი კულტურულ ანთროპოლოგიაში. "Ashley Biden and Howard Krein (Published 2012)". The New York Times. June 3, 2012. კოლეჯის პირველი კურსის განმავლობაში იგი მუშაობდა Girls Incorporated-ში,  ბანაკის მრჩეველად.  მან ასევე სტაჟირება გაიარა ჯორჯთაუნის უნივერსიტეტის საზაფხულო პროგრამაში, რომელიც მუშაობდა ანაკოსტიის ახალგაზრდებთან.

 კარიერა 
კოლეჯის დამთავრების შემდეგ, რამდენიმე თვის განმავლობაში ბაიდენი მიმტანად მუშაობდა ვილმინგტონში მდებარე პიცის მაღაზიაში, შემდეგ კი სოციალურ საქმიანობას შეუდგა. იგი გადავიდა კენსინგტონში, ფილადელფიაში და დაიწყო მუშაობა, როგორც კლინიკური მხარდაჭერის სპეციალისტი Northwestern Human Services Children's Reach Clinic-ში, ბაიდენი ეხმარებოდა ახალგაზრდებსა და მათ ოჯახებს რესურსებზე წვდომაში და უშუალოდ ფსიქიატრებთან და თერაპევტებთან მუშაობაში.   2010 წელს მან მიიღო მაგისტრის ხარისხი სოციოლოგიაში, პენსილვანიის უნივერსიტეტის სოციალური პოლიტიკისა და პრაქტიკის სკოლიდან. 2015 წელს იგი მუშაობდა რატგერსის უნივერსიტეტის პირველი სპიკერად, რატგერსის სოციალური მუშაკობის სკოლაში. "Ashley Biden, Daughter of the Vice President, to Speak at Rutgers' School of Social Work Convocation". rutgers.edu. ის იყო ერთ-ერთი თორმეტი კურსდამთავრებულიდან, რომლებმაც მიიღეს ჯონ ჰოუპ ფრანკლინის ჯილდო ამერიკული რასიზმის წინააღმდეგ ბრძოლისთვის. 

 პირადი ცხოვრება 
მარჯვნივ|მინი|200x200პქ| ბაიდენი და მამამისი ცეკვავნენ მის ქორწილში ქმართან ჰოვარდ კრეინთან ერთად.
2002 წელს ბაიდენი დააკავეს ჩიკაგოში და ბრალი წაუყენეს პოლიციის ოფიცერისთვის ხელის შეშლაში.  ის ტოვებდა კლუბს დივიზიონის ქუჩაზე, როდესაც მეგობარმა, ჯონ კაულენტისმა, გამაგრილებელი სასმელის ქილა ესროლა პოლიციელს. როდესაც კაულენტისი და მისი მეგობარი დონჰონე დააპატიმრეს, ბაიდენმა, სავარაუდოდ, „სიტყვიერად დააშინა“ ოფიცერი და დააკავეს. მოგვიანებით, სამივე გაათავისუფლეს

2010 წელს მან დაიწყო შეხვედრა ჰოვარდ კერინთან, პლასტიკურ ქირურგთან და ოტოლარინგოლოგთან, მას შემდეგ რაც გაიცნო მისი ძმა, ბო. კერინი არის რუტგერსის უნივერსიტეტისა და თომას ჯეფერსონის სამედიცინო კოლეჯის კურსდამთავრებული.  ისინი დაქორწინდნენ კათოლიკურ-ებრაულ რელიგიათაშორის ცერემონიაზე 2012 წელს, წმინდა ჯოზეფ ბრენდივაინზე   მისი ქმარი, რომელიც ებრაელია, მუშაობს ფილადელფიის თომას ჯეფერსონის საუნივერსიტეტო ჰოსპიტალში და არის სახის, პლასტიკური და რეკონსტრუქციული ქირურგიის ასისტენტ პროფესორი. 

ბაიდენი პრაქტიკოსი კათოლიკეა.  2016 წელს, მამამისთან და მეუღლესთან და ძმასთან ერთად პირადი შეხვედრა ჰქონდა რომის პაპთან, ფრანცისკესთან.  

2020 წლის აგვისტოში, ბაიდენმა ისაუბრა 2020 წლის დემოკრატიულ ეროვნულ კონვენციაზე, სანამ მისი მამა 2020 წლის დემოკრატიულ საპრეზიდენტო ნომინაციას მიიღებდა.    6 აგვისტოს, ბაიდენმა უმასპინძლა საორგანიზაციო ღონისძიებას Wisconsin Women for Baden-ისთვის, რათა განეხილათ ქალთა დღის წესრიგი. 

 რესურსები ინტერნეტში 


სქოლიო

კატეგორია:პენსილვანიის უნივერსიტეტის კურსდამთავრებულები
კატეგორია:ამერიკელი ქალი ქველმოქმედები
კატეგორია:ამერიკელი ქალი საზოგადო მოღვაწეები
კატეგორია:შოტლანდიელი ამერიკელები
კატეგორია:ირლანდიელი ამერიკელები
კატეგორია:ფრანგი ამერიკელები
კატეგორია:ინგლისელი ამერიკელები
კატეგორია:ამერიკელი მოდის დიზაინერები
კატეგორია:XX საუკუნის რომის კათოლიკური ეკლესიის მიმდევრები
კატეგორია:დაბადებული 1981
კატეგორია:ცოცხალი ადამიანები
კატეგორია:აშშ-ის პრეზიდენტების შვილები